O‘zbekistonga 11 oyda 2,7 mln dona telefon import qilingan. Foto: iStock O‘zbekistonga 2022 yilning yanvar-noyabr oylarida xorijdan qiymati 181,6 mln AQSh dollariga teng bo‘lgan 2,7 mln dona mobil telefon import qilingan. Davlat statistika qo‘mitasi ma’lumotlariga ko‘ra, O‘zbekistonga mobil telefonlar importi o‘tgan yilning mos davriga nisbatan 185 mingtaga oshgan. O‘zbekiston 11 oy mobaynida mobil telefonlarni eng ko‘p import qilgan davlatlar orasida Xitoy birinchi o‘rinni egallab turibdi – 2,1 mln dona telefon. Ushbu ko‘rsatkich qolgan davlatlar kesimida quyidagicha ko‘rinish oldi: BAA – 247,5 ming dona;   Vetnam – 199 ming dona;   Hindiston – 175 ming dona.